คำสั่งสำนักนายกรัฐมนตรีคำสั่งสำนักนายกรัฐมนตรีที่ ๘๗/๒๕๒๒เรื่องการจัดตั้งกองทุนน้ำมันเชื้อเพลิง[๑] ตามที่ได้มีคำสั่งนายกรัฐมนตรีที่ สร.๐๒๐๑/๙ ลงวันที่ ๒๗ มีนาคม ๒๕๒๒ เรื่องการจัดตั้งกองทุนน้ำมันเชื้อเพลิงไปแล้วนั้น บัดนี้สมควรแก้ไขเพิ่มเติมคำสั่งดังกล่าวให้เหมาะสมยิ่งขึ้น ดังนั้นอาศัยอำนาจตามความในมาตรา ๓แห่งพระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. ๒๕๑๖นายกรัฐมนตรีออกคำสั่งไว้ ดังต่อไปนี้ข้อ๑ ให้เพิ่มความต่อไปนี้เป็นข้อ ๔ ทวิและข้อ ๔ ตรี ของคำสั่งนายกรัฐมนตรี ที่ สร. ๐๒๐๑/๙ ลงวันที่ ๒๗ มีนาคม ๒๕๒๒ ข้อ ๔ ทวิให้กระทรวงกลาโหมส่งเงินค่าเช่าโรงกลั่นน้ำมันประจำปี พ.ศ. ๒๕๒๑ และ พ.ศ.๒๕๒๒ ที่ได้รับจากบริษัทซัมมิทอินดัสเทรียล จำกัด (ปานามา)ตามสัญญาเช่าโรงกลั่นน้ำมันที่ ๒ ของกระทรวงกลาโหม เข้ากองทุนข้อ๔ ตรีให้กระทรวงอุตสาหกรรมเงินดังต่อไปนี้ เข้ากองทุน(๑)เงินประจำปี พ.ศ. ๒๕๒๑ และ พ.ศ. ๒๕๒๒ ที่ได้รับจากบริษัทโรงกลั่นน้ำมันไทย จำกัดตามสัญญาจัดสรัางและประกอบกิจการโรงกลั่นน้ำมัน(๒) เงินประจำปี พ.ศ. ๒๕๒๑ และ พ.ศ. ๒๕๒๒ที่ได้รับจากบริษัทเอสโซ่แสตนดาร์ดประเทศไทย จำกัดตามสัญญาประกอบกิจการโรงกลั่นน้ำมันปิโตรเลียม และเกี่ยวกับผลิตภัณฑ์จากปิโตรเลียมข้อ๒ ให้ยกเลิกความในข้อ ๕และให้ใช้ความต่อไปนี้แทนข้อ ๕ให้องค์การเชื้อเพลิงส่งกำไรที่ได้จากการขายน้ำมันดิบเชงลีที่ซื้อจากสาธารณรัฐประชาชนจีน ซึ่งหักภาษีเงินได้แล้วเข้ากองทุนข้อ๓ ให้เพิ่มความต่อไปนี้เป็นวรรคสองของข้อ๖ ของคำสั่งนายกรัฐมนตรี ที่ สร. ๐๒๐๑/๙ ลงวันที่ ๒๗ มีนาคม ๒๕๒๒ในกรณีที่มีการเปลี่ยนแปลงราคาขายปลีกน้ำมันดังกล่าวในวรรคหนึ่งให้กระทรวงการคลังเปลี่ยนแปลงราคาน้ำมันที่ได้กำหนดไว้แล้วให้สอดคล้องกันด้วยข้อ๔ ให้ยกเลิกความในข้อ ๙ ข้อ ๑๐และข้อ ๑๑ ของคำสั่งนายกรัฐมนตรี ที่ สร. ๐๒๐๑/๙ ลงวันที่ ๒๗ มีนาคม ๒๕๒๒และให้ใช้ความต่อไปนี้แทนข้อ ๙ในกรณีที่ราคาน้ำมันเชื้อเพลิงที่กระทรวงการคลังกำหนดตามข้อ ๖ หรือข้อ ๗แล้วแต่กรณี สูงกว่าราคาน้ำมันเชื้อเพลิงที่กระทรวงอุตสาหกรรมแจ้งให้กระทรวงการคลังทราบตามข้อ๘ ให้ถือราคาน้ำมันเชื้อเพลิงที่กระทรวงการคลังกำหนดตามข้อ ๖ หรือข้อ ๗เป็นราคาขายส่ง ณ โรงกลั่นน้ำมันในราชอาณาจักรโดยยังไม่รวมภาษีอากร และให้(๑)ผู้ผลิตและจำหน่ายน้ำมันเบนซิน น้ำมันก๊าด น้ำมันดีเซล น้ำมันเตาหรือน้ำมันที่คล้ายกัน หรือยางมะตอยจากโรงกลั่นน้ำมันในราชอาณาจักรเพื่อใช้ในราชอาณาจักรส่งเงินเข้ากองทุนตามปริมาณน้ำมันเชื้อเพลิงที่ผลิตและจำหน่ายเพื่อใช้ในราชอาณาจักร(๒)ผู้นำน้ำมันเบนซิน น้ำมันก๊าด น้ำมันดีเซล น้ำมันเตาหรือน้ำมันสำหรับเครื่องยนต์ที่คล้ายกัน หรือยางมะตอย เข้ามาเพื่อใช้ในราชอาณาจักรส่งเงินเข้ากองทุนตามปริมาณน้ำมันเชื้อเพลิงที่นำเข้ามาเพื่อใช้ในราชอาณาจักรทั้งนี้ในอัตราต่อหน่วยของน้ำมันเชื้อเพลิงที่ผลิตและจำหน่ายหรือนำเข้ามา แล้วแต่กรณีตามที่กระทรวงการคลังประกาศกำหนดโดยอนุมัตินายกรัฐมนตรีเงินที่ส่งตามวรรคหนึ่งให้ถือเป็นรายจ่ายตามประมวลรัษฎากรข้อ๑๐ ในการส่งเงินเข้ากองทุนตามข้อ ๙ให้ผู้มีหน้าที่ส่งเงินปฏิบัติ ดังต่อไปนี้(๑)ถ้าเป็นน้ำมันเบนซิน น้ำมันก๊าด น้ำมันดีเซล น้ำมันเตา หรือน้ำมันที่คล้ายกันหรือยางมะตอย ที่ผลิตและจำหน่ายจากโรงกลั่นน้ำมันในราชอาณาจักร เพื่อใช้ในราชอาณาจักรต้องส่งให้แก่ผู้รับชำระภาษีน้ำมันและผลิตภัณฑ์น้ำมันซึ่งทำในราชอาณาจักรพร้อมกับการชำระภาษีนั้น(๒)ถ้าเป็นน้ำมันเบนซิน น้ำมันก๊าด น้ำมันดีเซล น้ำมันเตาหรือน้ำมันสำหรับเครื่องยนต์ที่คล้ายกัน หรือยางมะตอยที่นำเข้ามาเพื่อใช้ในราชอาณาจักร ต้องส่งให้แก่ผู้รับชำระอากรขาเข้าพร้อมกับการชำระอากรนั้นข้อ๑๑ในกรณีที่ราคาน้ำมันเชื้อเพลิงที่กระทรวงการคลังกำหนดตามข้อ ๖ หรือข้อ ๗แล้วแต่กรณีต่ำกว่าราคาน้ำมันเชื้อเพลิงที่กระทรวงอุตสาหกรรมแจ้งให้กระทรวงการคลังทราบตามข้อ๘ ให้ถือราคาน้ำมันเชื้อเพลิงที่กระทรวงอุตสาหกรรมแจ้งให้กระทรวงการคลังทราบตามข้อ๘ หักด้วยเงินชดเชยตามข้อนี้เป็นราคาขายส่ง ณโรงกลั่นน้ำมันในราชอาณาจักรโดยยังไม่รวมภาษีอากรและให้ปลัดกระทรวงการคลังหรือผู้ซึ่งปลัดกระทรวงการคลังมอบหมายให้สั่งจ่ายเงินจากกองทุนชดเชยให้แก่(๑)ผู้ผลิตและจำหน่ายน้ำมันเบนซิน น้ำมันก๊าด น้ำมันดีเซล น้ำมันเตาหรือน้ำมันที่คล้ายกัน หรือยางมะตอยจากโรงกลั่นน้ำมันในราชอาณาจักรเพื่อใช้ในราชอาณาจักรตามปริมาณน้ำมันเชื้อเพลิงที่ผลิตและจำหน่ายเพื่อใช้ในราชอาณาจักร(๒)ผู้นำน้ำมันเบนซิน น้ำมันก๊าด น้ำมันดีเซล น้ำมันเตา หรือน้ำมันสำหรับเครื่องยนต์ที่คล้ายกันหรือยางมะตอยเข้ามาเพื่อใช้ในราชอาณาจักรตามปริมาณน้ำมันเชื้อเพลิงที่นำเข้ามาเพื่อใช้ในราชอาณาจักรทั้งนี้ในอัตราต่อหน่วยของน้ำมันเชื้อเพลิงที่ผลิตและจำหน่ายหรือนำเข้า แล้วแต่กรณีตามที่กระทรวงการคลังประกาศกำหนดโดยอนุมัตินายกรัฐมนตรีเงินที่ได้รับตามวรรคหนึ่งให้ถือเป็นเงินได้ตามประมวลรัษฎากรข้อ๕ ให้ยกเลิกความใน (๑) และ (๒)ของข้อ ๑๓ ของคำสั่งนายกรัฐมนตรีที่ สร. ๐๒๐๑/๙ ลงวันที่ ๒๗ มีนาคม ๒๕๒๒และให้ใช้ความต่อไปนี้แทน(๑) องค์การเชื้อเพลิง สำหรับน้ำมันเตาที่ขายแก่การไฟฟ้าฝ่ายผลิตแห่งประเทศไทย ทั้งนี้ในอัตราต่อหน่วยของน้ำมันเตาที่ขายตามที่กระทรวงการคลังกำหนดโดยอนุมัตินายกรัฐมนตรีจนกว่าคณะรัฐมนตรีจะมีมติให้การไฟฟ้าฝ่ายผลิตแห่งประเทศไทยขึ้นราคาจำหน่ายกระแสไฟฟ้าหรือสั่งเป็นอย่างอื่น(๒)โรงกลั่นน้ำมันในราชอาณาจักร สำหรับก๊าซหุงต้มที่ขายเพื่อใช้ในราชอาณาจักรในอัตราต่อหน่วยของก๊าซหุงต้มที่ขายตามที่กระทรวงการคลังกำหนดโดยอนุมัตินายกรัฐมนตรีแต่ทั้งนี้โรงกลั่นน้ำมันในราชอาณาจักรต้องขายก๊าซหุงต้มดังกล่าวเพื่อใช้ในราชอาณาจักรในราคาโดยยังไม่รวมภาษีอากรไม่เกินกิโลกรัมละ๓.๐๖๒๒ บาทข้อ๖ ให้ยกเลิกความใน (๑) และ (๒)ของข้อ ๑๔ ของคำสั่งนายกรัฐมนตรี ที่ สร. ๐๒๐๑/๙ ลงวันที่ ๒๗ มีนาคม ๒๕๒๒และให้ใช้ความต่อไปนี้แทน(๑) ถ้าเป็นน้ำมันเบนซิน น้ำมันก๊าด น้ำมันดีเซล น้ำมันเตาหรือน้ำมันที่คล้ายกัน หรือยางมะตอย ที่ผลิตและจำหน่ายจากโรงกลั่นน้ำมันในราชอาณาจักรเพื่อใช้ในราชอาณาจักรให้ยื่นรายการแจ้งชนิดและปริมาณน้ำมันเชื้อเพลิงดังกล่าวแก่ผู้รับชำระภาษีน้ำมันและผลิตภัณฑ์น้ำมันซึ่งทำในราชอาณาจักรพร้อมกับการชำระภาษีนั้น(๒)ถ้าเป็นน้ำมันเบนซิน น้ำมันก๊าด น้ำมันดีเซล น้ำมันเตา หรือน้ำมันสำหรับเครื่องยนต์ที่คล้ายกันหรือยางมะตอย ที่นำเข้ามาเพื่อใช้ในราชอาณาจักรให้ยื่นรายการแจ้งชนิดและปริมาณน้ำมันเชื้อเพลิงดังกล่าวแก่ผู้รับชำระอากรขาเข้าพร้อมกับการชำระอากรนั้นข้อ๗ ให้เพิ่มความต่อไปนี้เป็นข้อ ๑๕ทวิ ของคำสั่งนายกรัฐมนตรี ที่ สร. ๐๒๐๑/๙ ลงวันที่ ๒๗ มีนาคม ๒๕๒๒ข้อ ๑๕ ทวิในกรณีที่ปลัดกระทรวงการคลังหรือผู้ที่ปลัดกระทรวงการคลังมอบหมายต้องจ่ายเงินชดเชยให้แก่ผู้มีสิทธิได้รับเงินชดเชยตามคำสั่งนี้และในขณะนั้นกองทุนมีเงินไม่พอจ่าย ให้กระทรวงการคลังกู้ยืมเงินจากธนาคารเพื่อทดรองจ่ายตามคำสั่งนี้ไปก่อนและเมื่อกองทุนมีเงินแล้วให้ปลัดกระทรวงการคลังหรือผู้ที่ปลัดกระทรวงการคลังมอบหมายสั่งจ่ายเงินกองทุนเพื่อชำระดอกเบี้ยและคืนเงินต้นที่กระทรวงการคลังกู้ยืมให้แก่ธนาคารโดยไม่ชักช้าข้อ๘ ให้ยกเลิกความในข้อ ๑๗ของคำสั่งนายกรัฐมนตรี ที่ สร. ๐๒๐๑/๙ ลงวันที่ ๒๗ มีนาคม ๒๕๒๒และให้ใช้ความต่อไปนี้แทนข้อ ๑๗คำสั่งนี้ให้ใช้บังคับตั้งแต่วันที่ ๓๑ มกราคม ๒๕๒๒ ถึงวันที่ ๓๐ มิถุนายน๒๕๒๒ทั้งนี้ตั้งแต่บัดนี้เป็นต้นไป เว้นแต่ราคาก๊าซหุงต้มตาม (๒) ของข้อ ๑๓ของคำสั่งนายกรัฐมนตรี ที่ สร. ๐๒๐๑/๙ ลงวันที่ ๒๗ มีนาคม ๒๕๒๒ซึ่งแก้ไขเพิ่มเติมโดยคำสั่งนี้ ให้ใช้บังคับตั้งแต่วันที่ ๒๖ กุมภาพันธ์ ๒๕๒๒สั่ง ณ วันที่ ๑๑มิถุนายน ๒๕๒๒พลเอกเกรียงศักดิ์ ชมะนันทน์นายกรัฐมนตรีอภิญญา/ปรับปรุง๑๗ กันยายน ๒๕๕๗ปุณิกา/ปรับปรุง๑๙ มกราคม ๒๕๕๘[๑] ราชกิจจานุเบกษาเล่ม ๙๖/ตอนที่ ๑๓๒/ฉบับพิเศษ หน้า ๒๕/๖ สิงหาคม ๒๕๒๒